钦定古今图书集成/历象汇编/庶征典/第072卷 > 《遵生八笺》 > 南齐
## 钦定古今图书集成/历象汇编/庶征典/第072卷 > 《遵生八笺》 > 南齐

### 高帝建元四年十月丙午日入后土雾勃勃如火烟按南齐书高帝本纪不载 按五行志云云

### 武帝永明二年十一月己亥四面土雾入人眼鼻至辛丑止

按《南齐书武帝本纪》。不载。　按《五行志》云云。

永明三年十一月丙子，日出后及日入后，四面土雾
勃勃如火烟。

按《南齐书武帝本纪》。不载。　按《五行志》云云。

永明六年，土雾竟天。

按《南史齐武帝本纪》。“永明六年十一月丙戌。土雾竟
天。如烟入人眼鼻。二日乃止”　按《南齐书五行志》。“六
年十一月庚戌夜。土雾竟天。昏塞浓厚。至六日未时
小开。到甲夜后仍浓密。勃勃如火烟。辛惨入人眼鼻。
永明八年。土雾竟天。”

按《南齐书武帝本纪》。不载　按《五行志》。“八年十月壬
申夜。土雾竟天。浓厚勃勃如火烟气入人眼鼻。至九
日辰时开除。”

《永明九年》，雾如火烟。

按《南齐书武帝本纪》。不载　按《五行志》。“九年十月丙
辰。昼夜恒昏雾。勃勃如火烟。其气辛惨。入人眼鼻。兼
日色赤黄，至四日甲夜开除。”

《永明十年》，土雾如火烟。

按《南齐书武帝本纪》。不载　按《五行志》。“十年正月辛
酉。酉初四面土雾勃勃如火烟。其气辛惨。入人眼鼻。”